
Աստծո առաջ մենք բոլորս հավասար ենք, ունենք հավասար իրավունքներ և առավելևս՝ այսօր աշխարհի շատ երկրներում մենք տեսնում ենք, թե կանայք ինչ հսկայական դերակատարություն ունեն հասարակական-տնտեսական կյանքում: «Կանայք հանուն Խաղաղության» միջոցառման ժամանակ իր ելույթում ասաց Կոնգրես-ՀԺԿ դաշինքի պատգամավորության թեկնածու Զոյա Թադևոսյանը:


Նա նշեց, որ հայ ընտանիքում հայ կինը ամենասիրված էակն է, և՛ երեխա ժամանակ, և՛ հետագայում՝ որպես ընտանիքի մայր:


«Կարծում եմ, որ մենք այսօր մեծ պատասխանատվություն ունենք մեր պետության կայացման գործում, որովհետև մեր պետությունն այսօր կառավարվում է ապաշնորհ, անկարգապահ, անկազմակերպ տղամարդու կողմից, հետևաբար, կանայք պետք է գան ուղղելու այդ սխալը և կյանքի կոչելու այնպիսի ծրագրեր, որոնք հայ մարդուն կթողնեն իր հայրենիքում, իսկ դա կարող է անել միայն մայրը, իսկ դա կարող է  անել միայն սեր ունեցող արարածը՝ դա կինն է: Ամենամեծ սիրով տոգորված կանայք, եկե՛ք խաղաղություն բերենք մեր  զավակներին: Միակ ժառանգությունը, որ մենք կարող ենք նրանց տալ՝ խաղաղությունն է»,- ասաց Թադևոսյանը:


Լիլիթ Թադևոսյան


Մանրամասները՝ տեսանյութում:
